**Európa nekünk**

2019. / 4. szám

**Akkor lesz inklúzió,**

**ha kiállunk magunkért!**

**Témák**

* **Bevezetés**
* **Halljátok a hangunkat című konferencia:**

**„Akkor lesz inklúzió, ha kiállunk magunkért!”**

* **„Most több időm van más dolgokra”**
* **Bűncselekmény az interneten is történhet**
* **„Le kell fordítani könnyen érthetőre**

**az Emberi Jogok Egyetemes Nyilatkozatát”**

* **A fogyatékossággal élő gyermekeknek**

**a családjukkal kell felnőniük**

* **Itt az ideje, hogy legyen egy új**

**Európai Fogyatékosságügyi Stratégia**

* **2020 az oktatás éve lesz**
* **Szómagyarázat**

**Bevezetés**

Ennek a hírlevélnek a fő témája

a Halljátok a hangunkat című konferencia.

A konferenciát az EPSA szervezi.

Az EPSA egy rövidítés,

azt jelenti, hogy Európai Önérvényesítő Platform.

A konferencia szeptemberben volt,

Grazban, Ausztriában.

A konferenciáról többet is olvashattok

a 3. oldalon.

Ezekről is írunk még

ebben a hírlevélben:

* Szeminárium arról,

hogyan lehet biztonságosan

használni az internetet

A szeminárium az **Európai Gazdasági és Szociális Bizottságban** volt.

* Beszélgetés Jacqueline Pareys-vel

és Freddy Philippe-pel

* A fogyatékossággal élő gyermekek

**intézményi kitagolása**

Ez az Európa nekünk című hírlevél utolsó száma 2019-ben.

2019-ben a **választás** volt a témánk.

2020-ban az **oktatás** lesz a témánk.

Reméljük, hogy tetszeni fog ez a hírlevél!

**Halljátok meg a hangunkat konferencia: „Akkor lesz inklúzió, ha kiállunk magunkért!”**

Szeptember 18-a és szeptember 20-a között

150 **önérvényesítő** találkozott

Graz városában, Ausztriában,

a Halljátok a hangunkat című

konferencia alkalmából.

Az önérvényesítők 18 országból érkeztek.

A konferenciát az Inclusion Europe nevű szervezet

és az Ausztriai Önsegítő szervezet

közösen rendezte meg,

Graz polgármesterének meghívására.

A konferencia témája ez volt: „Számít a véleményem”.

Az önérvényesítők ezekről a témákról beszéltek:

* **választójog**
* hogyan vegyünk részt a **politikában.**

Az egyik önérvényesítő,

aki beszédet mondott a konferencián

Elisabeta Moldovan volt, Romániából.

Elisabeta arról beszélt,

milyen volt **intézményben** felnőni.

Manuel Lankmair, osztrák önérvényesítő

arról mesélt, hogy készített egy kutatást:

végig nézte az ausztriai

**politikai pártok** honlapjait,

és ellenőrizte, hogy **hozzáférhetők-e.**

Azt mondta:

„A pártoknak még mindig sokat kell fejlődniük!”

Manuel szerint a pártoknak

még sokat kell változtatniuk ahhoz,

hogy a honlapok hozzáférhetők legyenek.

Csak egyetlen olyan párt volt Ausztriában,

amelynek a programja **könnyen érthető**

formában is olvasható volt.

Antonio Hinojosa, aki Spanyolországból érkezett,

jó híreket hozott a saját országáról.

Azok az emberek, akik **gondnokság** alatt állnak Spanyolországban,

végre szavazhatnak!

A belga Thibeau Bastien workshopot tartott arról,

hogyan lehet bevonni a **politikusokat**

és az **üzletembereket** abba,

hogy fontos ügyeket támogassanak.

A konferencián volt néhány önérvényesítő,

akik indultak választásokon.

A sapnyol Xavier Orno is indult a választásokon.

Xavier és néhány másik önérvényesítő

indult az önkormányzati **választáson** Spanyolországban.

Xavier azt mondta:

**„Remélem, hogy jó példát tudunk mutatni**

**a többi önérvényesítő számára!”**

Xavier azt reméli, hogy a többi önérvényesítő

követi majd a példájukat

és ők is elindulnak majd a választásokon.

Más önérvényesítők is beszéltek a konferencián.

Például beszédet mondott Bercse László is.

Bercse László az ÉFOÉSZ társelnöke,

az **Európai Önérvényesítő Platform** **elnöke,**

és az Inclusion Europe alelnöke.

László elmondta, hogy nagyon fontos,

hogy az értelmi fogyatékossággal élő emberek is

hozhassanak önálló döntéseket.

Senada Halilčević az Európai Önérvényesítő Platform

korábbi elnöke azt mondta:

„Azok az értelmi fogyatékossággal élő emberek,

akik nem szavazhatnak,

úgy érzik, hogy ők nem tartoznak bele a társadalomba.”

Ausztriában szavazhatnak

az értelmi fogyatékossággal élő emberek.

A konferencián két ember beszélt arról,

hogyan vesznek részt Graz városának életében

a fogyatékossággal élő emberek:

* Siegfried Nagl, Graz polgármestere,
* és Wolfgang Palle, aki a grazi

fogyatékossággal élő emberekkel dolgozik együtt

Az önérvényesítők elmondták,

hogy milyen változásokat szeretnének látni.

Ezek azok a dolgok, amiket már korábban is mondtak:

* választójog a **gondnokság** alatt álló embereknek
* hozzáférhető információ
* az értelmi fogyatékossággal élő emberek **foglalkoztatása**
* **intézményi kiváltás**
* befogadás

**„Most több időm van más dolgokra”**

Október 1-én van az **ENSZ** idősek világnapja.

Ezen a napon az idős embereket ünnepeljük az egész világon.

Közéjük tartozik Jacqueline Pareys is.

Jacqueline 65 éves.

Jacqueline sokáig dolgozott az **Inlcusion Euerope-nak.**

Nemsokára abbahagyja a munkát

és nyugdíjba megy.

Beszélgettünk Jacqueline-nel,

hogy többet meg tudjunk róla

és arról, hogy mik a tervei.

**Ez a beszélgetés:**

**Hogy nőttél fel?**

Egy **intézményben** nőttem fel.

A hétvégéken egy befogadó családhoz (host family) mentem.

A befogadó család azt jelenti, hogy gondoskodnak rólad

akkor is, ha nem vagy a család tagja.

Nem ismerem a szüleimet.

Így a befogadó család olyan lett nekem,

mintha a saját családom lenne.

**Mi történt, amikor felnőttél?**

Különböző intézményekben laktam,

először egy belga kisvárosban,

azután Brüsszelben, Belgium fővárosában.

Kevesen voltunk ebben az intézményben,

de nem szerettem,

mert mindig megmondták nekem,

hogy mit kell csinálnom.

**Hogyan jöttél el az intézetből?**

Az intézet egyik dolgozója mondta nekem,

hogy egyedül is lakhatnék.

Úgyhogy elköltöztem egyedül!

**Milyen munkáid voltak?**

Először egy ruhaboltban dolgoztam.

A polcokra kellett pakolnom a ruhákat.

Sok éven át csináltam ezt,

de aztán bezárt a bolt.

Aztán egy ideig nem volt munkám.

Utána találtam ezt a munkát az Inclusion Europe-nál.

Az Inclusion Europe-nál az asztalokat

és az iroda más részeit kellett takarítanom.

Kávét is készítettem

és francia **könnyen érthető** szövegeket szerkesztettem.

**Tudsz nekünk mesélni valamit,**

**amire emlékszel abból az időből,**

**amikor az Inclusion Europe-nál dolgoztál?**

Volt egy dolgozó az Inclusion Europe-nál,

aki mindig nagyon sok dokumentumot tett az asztalára.

Mindig meg kellett kérnem,

hogy csináljon egy kis helyet az asztalon,

hogy le tudjam törölni az asztalt.

**Mi változott azóta, amióta nem dolgozol?**

Több időm van más dolgokra.

Több kórusban is éneklek,

sportolok és játszom a macskámmal.

A barátaimmal is találkozom.

**Mit üzensz az értelmi fogyatékossággal élő embereknek?**

Keressenek munkát!

Tudom, hogy ez sokszor nem könnyű.

De ha dolgoznak, akkor tudnak pénzt keresni,

és új emberekkel is tudnak találkozni.

Ez nagyon fontos.

**Bűncselekmény az interneten is történhet**

Van egy Be.Safe nevű program.

Az, hogy „be safe” angolul azt jelenti, hogy „vigyázz magadra”.

Ez a program

az **értelmi fogyatékossággal élő** embereknek

segít abban,

hogy meg tudják védeni magukat

a kiberbűnözéstől.

A kiberbűnözés azt jelenti,

hogy az interneten történik a bűnözés.

Például valaki azt mondja neked egy internetes beszélgetésben,

hogy bántani fog.

Vagy, ha például valaki

el akarja lopni a pénzedet az interneten.

A Be.Safe program 2017-ben kezdődött,

és ebben az évben fog véget érni.

Az Inclusion Europe szervezett egy rendezvényt

a Be.Safe program befejezésére.

Ez a rendezvény az Európai Gazdasági és Szociális Bizottságban volt.

Különböző emberek beszéltek a rendezvényen.

Az Inclusion Europe igazgatója Milan Šveřepa.

Milan azt mondta, hogy még mindig

sok **értelmi fogyatékossággal élő** ember van,

akik nem tudják használni az internetet,

vagy akiknek nincs email címe.

A rendezvényre Elissavet Vozemberg küldött egy videóüzenetet.

Elissavet Vozember az Európai Parlament képviselője.

Simon Lesur, francia **önérvényesítő** is felszólalt.

Simon is részt vett a programban,

és azt mondta, sokat tanult belőle.

A szervezetektől is jöttek felszólalók.

Azt mondták,

hogy amikor történik egy bűncselekmény az interneten,

sok ember egyáltalán nem szól a rendőrségnek.

A program minden résztvevője

tovább dolgozik az internetes bűnözés ellen.

A cél az, hogy az internet egy biztonságosabb hely legyen

az értelmi fogyatékossággal élő emberek számára.

**„Le kell fordítani könnyen érthetőre**

**az Emberi Jogok Egyetemes Nyilatkozatát”**

Van egy **könnyen érthető** műhely Téteghemben.

Téteghem egy város Franciaországban.

A könnyen érthető műhelyt egy francia tagunk szervezi.

A műhelyben **értelmi fogyatékossággal** élő emberek

írnak és ellenőriznek könnyen érthető szövegeket.

A műhely díjat is kapott a munkáért,

amit ott végeznek.

Freddy Philipp dolgozik

a könnyen érthető kommunikációs műhelyben.

Vele beszélgettünk.

**Miért csatlakoztál a könnyen érthető műhelybe 2014-ben?**

Először támogattam a szervezetet Téteghemben azzal,

hogy készítettem **könnyen érthető** szövegeket.

Ezt évekig csináltam.

Aztán megnyitották a könnyen érthető műhelyt,

és a vezető felajánlott nekem egy állást.

**Hogyan dolgozol, amikor**

**könnyen érthetőre fordítasz szövegeket?**

**Használsz emlékeztetőt?**

Először a főnököm emailben megkapja a dokumentumokat,

amiket le kell fordítani.

Aztán kinyomtatják, és odaadják nekünk papíron.

Van egy eszköz, ami segít nekünk,

hogy jobban tudjunk dolgozni.

Ezt az eszközt színkódnak nevezik.

A színkódnak négy színe lehet.

Ezek a színek:

* sárga: megtartjuk, vagy szerkesztjük az információt a szövegben
* zöld: megtartjuk a nehéz szót, de elmagyarázzuk, hogy mit jelent
* kék: kitöröljük a szót vagy a mondatot
* rózsaszín: keresünk egy szót, ami ugyanazt jelenti, de könnyen érthető

A műhelyben készítettünk egy szótárt,

amiben könnyű szavak vannak.

Ez a szótár segít nekünk a munkában.

**Mit szeretsz a munkádban?**

Azt szeretem, hogy különböző témákon dolgozhatok.

Így sok új dolgot tanulok.

Időről időre meglátogatjuk az ügyfeleket.

Főleg a múzeumokat,

amikor dolgozunk nekik.

**Vannak olyan dolgok,**

**amiket kevésbé szeretsz?**

Nem szeretem, amikor

jogi szövegeket kell

könnyen érthetőre fordítanom.

Ezt azért nem szeretem,

mert a jogi szövegeket

nagyon bonyolult szavakkal írják meg.

És nehéz megérteni a szövegeket.

Sokszor az interneten kell megkeresnem,

hogy mit jelentenek a szavak,

hogy le tudjam fordítani őket.

**Miért fontos a könnyen érthető kommunikáció?**

A könnyen érthető kommunikáció

különböző emberek számára fontos.

Például:

* azoknak, akik nem az anyanyelvükön olvasnak
* idős embereknek
* gyerekeknek, mert így jobban meg tudják érteni

a bonyolult szöveget is

Szerintem a fontos szövegeket

le kell fordítani könnyen érthetőre.

Például az Emberi Jogok Egyetemes Nyilatkozatát,

amit 1789-ben írtak.

Egyszer találtam az interneten

egy könnyen érthető Bibliát.

Nagyon jó volt.

**A fogyatékossággal élő gyermekeknek**

**a családjukkal kell felnőniük**

Az Inlcusion Europe igazgatója,

Milan Šveřepa írt egy cikket

a fogyatékossággal élő gyermekek

**intézményi kiváltásáról.**

Tudjuk, hogy a gyermekek számára nagyon rossz,

ha **intézetben** kell felnőniük.

Ezért ma már sok gyermek nem intézetben lakik.

A családjukkal lehetnek.

Megkapják a szükséges támogatást ott,

ahol laknak.

És nem kell elköltözniük máshová.

De ez nem gyakran történik meg

a fogyatékossággal élő gyermekekkel.

Európában a legtöbb gyermek,

aki intézetben lakik,

fogyatékossággal élő gyermek.

Ezeknek a gyermekeknek jobb élete lenne,

ha intézeten kívül laknának.

A **politikusok** tudnak ezen segíteni.

A politikusoknak biztosítaniuk kell

a fogyatékossággal élő gyermekek számára

a következő dolgokat:

* korai támogatás
* jó **oktatás**
* jó munkalehetőségek

A korai támogatás azt jelenti,

hogy a fogyatékossággal élő gyermeket

és a családját már nagyon korán

támogatni kell.

Attól a pillanattól kezdve,

amikor megszületik a gyermek.

Vannak olyan esetek,

amikor a fogyatékossággal élő gyermekek

megkapják a segítséget,

amire szükségük van.

De ez csak néhány esetben történik így.

Ennek minden esetben így kellene lennie.

**Itt az ideje, hogy legyen egy új**

**Európai Fogyatékosságügyi Stratégia**

Az **Európai Fogyatékosságügyi Stratégia** 2010-2020

hamarosan véget ér.

Az **Európai Bizottság** megkérdezte az embereket,

hogy mit gondolnak erről a startégiáról.

Az **Európai Önérvényesítő Platform**

elküldte a véleményét a stratégiáról

az Európai Bizottságnak.

Azt gondoljuk, hogy fontos,

hogy az Európai Bizottság egy új

Európai Fogyatékosságügyi Stratégiát készítsen,

ami 2030-ig fog tartani.

Még mindig sok probléma van,

amivel foglalkoznia kell az Európai Uniónak.

Például sok ember még mindig **intézetben** lakik.

Az értelmi fogyatékossággal élő emberek

gyakran nem hozhatnak saját döntéseket.

Sok fogyatékossággal élő gyermek és felnőtt

nem tanulhat,

vagy csak speciális iskolákba mehetnek.

**2020 az oktatás éve lesz!**

Boldog új évet kíván az Inclusion Europe!

2020-ban az **oktatás** lesz a témánk.

Az oktatásnak nagyon fontos szerepe van abban,

hogy az értelmi fogyatékossággal élő emberek

a társadalom teljesértékű tagjai legyenek.

Aki jó oktatást kap,

az jobb munkát találhat,

és jobb élete lehet.

Ezért csinálni fogunk egy kampányt.

A kampány azt jelenti, hogy egy témáról

olyan sok embernek beszélünk,

amennyinek tudunk.

Például a **közösségi médiában.**

Vagy, amikor újságírókkal beszélgetünk.

A téma az **inkluzív oktatás** lesz.

A kampány az interneten is lesz,

és máshol is.

A kampány 2020 január 24-én fog kezdődni,

ami az Oktatás Világnapja.

A kampányt a Europe in Action konferencia alatt is folytatni fogjuk.

A konferencia Bécsben lesz, Ausztria fővárosában

május 27-29. között.

A kampányban azt szeretnénk elmondani,

hogy az oktatás nagyon fontos

a fogyatékossággal élő emberek számára.

És mindenki számára fontos:

Ha az iskolában vannak fogyatékossággal élő gyerekek,

a többi gyermek megismeri őket.

Így a gyerekek meg tudják tanulni,

hogy mindenki másmilyen.

Ez egy jó dolog!

A kampány címe ez lesz: „Ezt tanultam”.

A **közösségi médiában** úgy találjátok meg,

ha beírjátok ezt a **hashtaget**: #ThatsWhatILearned.

A kampány néhány üzenete a következő:

* A tanulás emberi **jog**
* Az inkluzív oktatás mindenkinek jó
* Meg kell változtatnunk az oktatást,

hogy mindenki jó oktatást kapjon

Már várjuk, hogy együtt dolgozzunk

ezen az új témán!

**Szómagyarázat**

**Hozzáférhető**

Olyan dolog, amit a fogyatékossággal élő emberek könnyen tudnak használni.

Például:

* rámpa, hogy be tudjanak jutni egy épületbe
* **könnyen érthető** információ
* információ jelnyelven.

**Elnök**

Az elnök az, aki egy szervezet,

vagy egy esemény vezetője.

**Az Európai Unió Tanácsa**

Az Európai Unió Tanácsában

találkoznak az **Európai Unió**

tagállamainak a miniszterei.

A miniszterek azért találkoznak,

hogy beszéljenek a **politikáról**

és közös törvényeket hozzanak létre.

Az Európai Unió Tanácsát

másképpen Miniszterek Tanácsának is nevezik.

**Intézményi kitagolás**

Az intézményi kitagolás azt jelenti,

hogy az emberek, akik **intézményekben** laknak

segítséget kapnak ahhoz, hogy

ki tudjanak költözni az intézményekből,

és **önállóan vagy kisebb közösségben lakhassanak.**

**Könnyen érthető**

Könnyen érthető az az információ,

ami egyszerűen van leírva.

Úgy, hogy **az értelmi fogyatékossággal élő emberek**

**számára érthető legyen.**

A könnyen érthető szövegekben

egyszerű szavakat és mondatokat használunk.

Ha mégis vannak bonyolult szavak,

azokat megmagyarázzuk.

A szövegnek jól láthatónak kell lennie.

Például jól látható, a fehér háttéren fekete írás.

A szövegnek tagoltnak kell lennie,

hogy jól áttekinthető legyen.

A könnyen érthető szövegekben gyakran vannak képek,

amik segítenek megérteni, miről szól a szöveg.

Egy értelmi fogyatékossággal élő embernek

kell ellenőriznie,

hogy a szöveg valóban könnyen érthető-e.

A könnyen érthető szövegeken

gyakran szerepel ez a logó,

hogy egyszerű legyen őket megtalálni.

Vannak szabályok, ami leírják,

hogyan kell könnyen érthető szöveget írni.

**Oktatás**

Az oktatás azt jelenti,

hogy tanulunk dolgokat.

Tanulni lehet például az iskolában,

az egyetemen

vagy egy tanfolyamon.

Sok mindent lehet tanulni.

Például írni és olvasni.

Azt is meg lehet tanulni,

hogyan kell elvégezni egy munkát.

**Választások**

A választásokon dől el,

hogy ki képvisel majd minket

és ki hoz döntéseket.

Ezek a döntések minket is érintenek.

A választások különböző területeken történhetnek.

Például a városokban,

amikor az emberek új polgármestert választanak.

Vagy az országokban,

amikor az emberek új elnököt választanak.

**Foglalkoztatás**

A foglalkoztatás azt jelenti,

hogy valakit alkalmazunk egy munkára.

**EPSA**

Az EPSA rövidítés, angol nyelven.

Az EPSA magyarul azt jelenti:

Európai Önérvényesítő Platform.

Az EPSA **különböző európai országok**

**önérvényesítő szervezeteiből áll.**

Az EPSA az **Inclusion Europe** része.

**Európai Bizottság**

Az Európai Bizottság az **Európai Parlamentben** működik.

Az Európai Bizottság törvényjavaslatokat tesz,

amelyeket az Európai Parlament

és az **Európai Tanács** megvitat.

Az Európai Bizottság ellenőrzi,

hogy a tagállamok betartják-e a törvényeket.

**Európai Fogyatékosságügyi Stratégia**

Az Európai Fogyatékosságügyi Stratégia egy fontos szöveg.

Ez a szöveg kimondja,

hogy mit kell tennie

az **Európai Uniónak** ahhoz,

hogy a fogyatékossággal élő embereknek

ugyanolyan jogai legyenek,

mint mindenki másnak.

**Európai Gazdasági és Szociális Bizottság**

Az Európai Gazdasági és a Szociális Bizottság

az **Európai Unió** egyik szervezete.

Az Európai Gazdasági és a Szociális Bizottságot

röviden EESC-nek szokták nevezni.

Az EESC összeköti

a civil társadalmat és az **Európai Uniót.**

A civil társadalom is szervezetekből és közösségekből áll.

Ezek a szervezetek és közösségek a különböző embereket képviselik.

**Európai Parlament**

Az Európai Parlament az a hely,

ahol az **Európai Unió** számára fontos ügyekben

döntenek a politikusok.

Ilyenek például a törvények.

Ezeket a döntéseket az Európai Parlament tagjai hozzák meg.

Ők az Európai Unióban élő emberekért dolgoznak.

Öt évente szavazhatunk arról,

hogy kik képviseljenek minket az Európai Parlamentben.

**Európai Unió**

Az Európai Uniót röviden EU-nak is szokták nevezni.

Az EU egy 28 országból álló közösség.

Ezeket az országokat tagállamoknak nevezzük.

Ezek az országok azért fogtak össze,

hogy gazdaságilag és politikailag erősebbek legyenek.

Az EU sok fontos törvényt alkot.

Az EU különböző témákban alkot törvényeket.

Például:

* környezetvédelem
* mezőgazdaság
* fogyasztóvédelem

A fogyasztó az az ember, aki vásárol valamit.

A fogyasztóvédelem azt jelenti,

hogy védjük a fogyasztók jogait.

**Kormány**

A kormány emberek egy csoportja,

akik arról hoznak döntéseket,

hogyan kell irányítani az országot.

Például:

* mire költjük a pénzt
* a tömegközlekedésről
* iskolákról
* kórházakról is döntenek

Négyévente **választásokat tartunk,**

**ahol arról szavazhatunk,**

**hogy ki kormányozzon.**

**Gondnokság**

A gondnokság azt jelenti,

hogy egy ember helyett egy másik ember

hozhat döntéseket bizonyos kérdésekben.

A gondnok az az ember,

aki egy másik ember helyett dönthet.

Sok gondnokság alatt álló ember

nem szavazhat, nem házasodhat

nem nevelheti a gyermekét.

**Hashtag**

A **közösségi médián** használhatod ezt a jelet: #.

Ezt a jelet angolul hashtag-nek hívjuk.

A jel után írhatsz egy szót.

Ha rákattintasz a szóra,

megtalálod az összes hírt vagy üzenetet,

amik erről a szóról szólnak.

Például:

* Ha leírod, hogy #befogadás és rákattintasz,

megtalálod az összes hírt vagy üzenetet,

amik a befogadásról szólnak.

* Ha leírod, hogy #EurópaiUnió és rákattintasz,

megtalálod az összes hírt vagy üzenetet,

amik az Európai Unióról szólnak.

* Ha leírod, hogy #HearOurVoices és rákattintasz,

megtalálod az összes hírt vagy üzenetet,

amik a Halljátok a Hangunkat! konferenciáról szólnak.

**Emberi jogok**

Az emberi jogok azok a jogok,

amelyeknek minden emberre érvényesnek kell lennie.

Például az élethez való jog.

Vagy a szólásszabadság.

**Inclusion Europe**

Az Inclusion Europe egy szervezet,

ami **az értelmi fogyatékossággal élő emberekért**

**és családjaikért** dolgozik.

Az egyenlő jogaikért és befogadásukért küzdünk

egész Európában.

Befolyásolni akarjuk az európai törvényeket is,

1988-ban alakultunk.

76 tagszerveztünk van 39 európai országból.

A székhelyünk Brüsszelben, Belgiumban van.

**Inkluzív oktatás, képzés vagy foglalkoztatás**

Az inkluzív oktatás, képzés vagy foglalkoztatás

azt jelenti, hogy az **értelmi fogyatékossággal** élő emberek

a nem fogyatékossággal élő emberekkel közösen

tanulhatnak és dolgozhatnak.

**Intézmények**

Az intézmények azok a helyek,

ahol az **értelmi fogyatékossággal** élő emberek

más értelmi fogyatékossággal élő emberekkel együtt élnek.

Itt külön élnek azoktól,

akik nem értelmi sérültek.

Ezt nevezzük szegregációnak.

Vannak olyan értelmi fogyatékossággal élő emberek,

akik annak ellenére élnek intézményben,

hogy nem akarnak ott lakni.

Aki intézményben él,

annak az intézmény szabályait kell követnie

és nem hozhat önálló döntéseket.

**Értelmi fogyatékosság**

Az értelmi fogyatékossággal élő emberek számára

nehezebb lehet megérteni az információkat

vagy megtanulni új dolgokat.

Ez megnehezíti az életük bizonyos részeit.

Az értelmi fogyatékossággal élő embereknek

gyakran támogatásra van szükségük

a tanulásban vagy a munkában.

Az értelmi fogyatékosság

általában felnőtt kor előtt kezdődik.

Az egész életén keresztül befolyásolja

az érintett embert.

Vannak dolgok, amik megkönnyítik

az értelmi fogyatékossággal élő emberek életét.

Például a könnyen érthető információk.

Vannak, akik tanulási fogyatékosságnak nevezik,

értelmi fogyatékosság helyett.

**Politikai párt**

A politikai párt emberek egy csoportja,

akiknek véleményük van arról,

hogyan kellene vezetni az országot.

**Politikus**

Valaki, aki az ország vezetésében

vagy az ország egy részének vezetésében dolgozik.

Vagy valaki, aki szeretné vezetni az országot.

Politikusok lehetnek például

* polgármesterek
* miniszterek
* jelöltek, akik indulnak egy **választáson.**

**Politika**

Irányítani az országot, vagy egy országrészt.

**Önérvényesítés**

Az önérvényesítés az,

amikor **az értelmi fogyatékossággal** élő emberek

kiállnak magukért.

Ezek az emberek az önérvényesítők.

**Közösségi média**

A közösségi média honlapokból

és internetek alkalmazásokból áll.

Ezeken az oldalakon tartalmat tudunk létrehozni

és megosztani másokkal.

Például fényképeket, videókat és információkat

oszthatunk meg.

Az app, az applikáció szó rövidítése.

Az applikáció azt jelenti, hogy alkalmazás.

Az alkalmazások teszik lehetővé,

hogy használjuk a közösségi médiát

a telefonunkon vagy a tabletünkön.

**ENSZ**

Az ENSZ egy rövidítés,

azt jelenti, hogy

Egyesült Nemzetek Szervezete.

Az ENSZ egy nemzetközi szervezet.

Azért dolgozik, hogy béke és biztonság legyen

mindenhol a világon.

Az ENSZ-nek több helyen is van helyi szervezete.

Például New Yorkban, Amerikában

és Genfben, Svájcban.

**Szavazás**

A szavazás azt jelenti,

hogy kiválasztjuk,

melyik **politikusok** képviseljenek minket.

Különböző szavazások vannak.

Például a saját városunkban szavazunk arról,

hogy ki legyen a polgármester.

Az országunkban arról szavazunk,

hogy ki legyen a miniszterelnök

és kik legyenek a miniszterek.

Az **Európai Parlementi választásokon**

arról szavazunk,

hogy kik képviseljenek minket az

Európai Parlamentben.